Polisi Diogelu Data

Diweddarwyd Rhagfyr 2021

Cynnwys

[Rhan 1: Cyflwyniad 2](#_Toc53498575)

[Rhan 2: Egwyddorion diogelu data 4](#_Toc53498577)

[Rhan 3: Atebolrwydd 9](#_Toc53498585)

[Rhan 4: Hawliau gwrthrychau’r data 12](#_Toc53498592)

[Rhan 5: Trosglwyddo data personol tu allan i’r Deyrnas Unedig 18](#_Toc53498604)

[Rhan 6: Datgelu a rhannu gwybodaeth bersonol 19](#_Toc53498605)

[Rhestr termau 21](#_Toc53498607)

[Cysylltiadau 24](#_Toc53498608)

# Rhan 1: Cyflwyniad

Deddfwriaeth Diogelu Data - mae Deddf Diogelu Data'r DU 2018 a Rheoliad Gwarchod Data Cyffredinol y Deyrnas Unedig (UK GDPR) - yn rheoleiddio prosesu gwybodaeth sy'n ymwneud ag unigolion, gan gynnwys – data personol, categorïau data arbennig a data sy'n ymwneud ag euogfarnau troseddol neu droseddau.

Data personol yw unrhyw wybodaeth sy'n gysylltiedig â pherson naturiol (a elwir fel arfer yn wrthrychau data) y gellir eu defnyddio i adnabod y person yn uniongyrchol neu'n anuniongyrchol. Gall hyn gynnwys cyfeiriad at ddynodwyr megis rhif adnabod, data lleoliad neu ddynodwr ar-lein megis cyfeiriad IP.

Mae categorïau arbennig o ddata yn cynnwys gwybodaeth am darddiad hiliol neu ethnig person, barn wleidyddol, credoau crefyddol neu athronyddol, aelodaeth undeb llafur, iechyd corfforol neu feddyliol, bywyd rhyw neu gyfeiriadedd rhywiol, neu ddata genetig neu fiometreg a ddefnyddir i adnabod unigolyn yn unigryw.

Mae data sy'n ymwneud ag euogfarnau neu droseddau honedig neu wirioneddol yn gategori arall o ddata y mae'n rhaid ei drin â gofal.

Yn ystod ein gweithgareddau byddwn yn derbyn, yn dal, yn defnyddio ac yn datgelu data personol am ein rhanddeiliaid, cleientiaid, cyflenwyr, staff, Comisiynwyr, aelodau'r pwyllgor a thrydydd partïon eraill. Rydym yn cydnabod bod prosesu cywir a chyfreithlon y data hwn yn bwysig. Mae'r polisi hwn yn nodi sut y byddwn yn prosesu pob math o wybodaeth bersonol i'n galluogi i gyflawni ein swyddogaethau yn unol â gofynion cyfreithiol.

Mae'r polisi diogelu data hwn yn seiliedig ar ofynion deddfwriaeth diogelu data.

## Cyfrifoldebau

Bydd y Pwyllgor Archwilio a Sicrwydd Risg (ARAC) yn darparu goruchwyliaeth o asesiad a sicrwydd risg diogelu data ar ran y Bwrdd.

Y Tîm Arwain yw'r uwch dîm rheoli a fydd yn cymeradwyo dogfennau/prosesau diogelu data ac mae'n atebol i'r Bwrdd am gydymffurfiaeth a sicrwydd diogelu data.

Yr Uwch Berchennog Risg Gwybodaeth (SIRO) yw'r cyfarwyddwr gweithredol sy'n atebol i'r Tîm Arwain a'r Bwrdd am risg gwybodaeth.

Mae'r Grŵp Llywio Llywodraethu Gwybodaeth (IGSG) yn cefnogi'r SIRO i ddatblygu a gwella'r broses o reoli materion llywodraethu gwybodaeth a diogelu data.

Mae'r Swyddog Diogelu Data (DPO) yn gyfrifol am gynghori ar ddiogelu data. Mae mwy o fanylion am rôl y DPO i'w gweld yn adran Atebolrwydd y polisi hwn. Mae’r DPO yn adrodd i'r Tîm Arwain a'r Bwrdd.

Mae'r Perchnogion Data yn gyfrifol am ddiogelu gwybodaeth yn eu meysydd busnes a byddant yn sicrhau bod data personol yn cael eu casglu, eu defnyddio, eu storio, eu rhannu a'u gwaredu yn unol â’n polisïau a gweithdrefnau, a deddfwriaeth diogelu data. Bydd y tîm Llywodraethu Gwybodaeth yn delio â cheisiadau a dderbynnir o wrthrychau data o dan ddeddfwriaeth diogelu data mewn perthynas â'u data personol.

Mae’r holl staff yn gyfrifol am sicrhau:

* eu bod yn cydymffurfio â'r polisi hwn a'r holl bolisïau a gweithdrefnau cysylltiedig ar gyfer trin data personol;
* y caiff unrhyw ddata personol a gedwir mewn fformat electronig neu ar bapur eu prosesu'n ddiogel ac yn unol â gofynion deddfwriaeth diogelu data;
* nad yw gwybodaeth bersonol yn cael ei datgelu yn fwriadol neu'n ddamweiniol, naill ai ar lafar neu'n ysgrifenedig, i unrhyw drydydd parti anawdurdodedig;
* yr adroddir unrhyw ddigwyddiadau neu doriadau yn syth yn unol â gofynion adrodd mewnol;
* eu bod yn anfon unrhyw ffurfiau o geisiadau sy’n gysylltiedig â data personol o wrthrychau data yn brydlon i'r tîm Llywodraethu Gwybodaeth ac, pan ofynnir iddynt wneud hynny, darparu ymatebion yn brydlon i geisiadau ac adolygiadau;
* y caiff data personol eu rheoli a'u cadw yn unol â'r Polisi a Gweithdrefn Rheoli Cofnodion a Chadw Corfforaethol, a'r amserlen gadw gysylltiedig;
* eu bod yn prosesu data personol at y dibenion a fwriadwyd yn unig;
* bod yr wybodaeth a roddir mewn cysylltiad â'u cyflogaeth neu eu hymgysylltiad yn gywir ac mor gyfoes â phosibl; a
* bod data personol y maent yn eu casglu a'u defnyddio i gyflawni eu swyddogaethau mor gyfoes â phosibl.

# Rhan 2: Egwyddorion diogelu data

## Crynodeb o egwyddorion diogelu data

Mae deddfwriaeth diogelu data yn cwmpasu cofnodion cyfrifiadurol a llaw yn cynnwys data personol, ac mae'n nodi nifer o hawliau ac egwyddorion y mae'n rhaid i'r rhai sy'n defnyddio gwybodaeth bersonol, eu dilyn. Mae’n rhaid i ni gydymffurfio ag egwyddorion diogelu data arfer da sy'n sail i GDPR y DU. Mae'r rhain yn datgan y bydd data personol:

1. yn cael eu prosesu’n gyfreithlon, yn deg ac mewn modd tryloyw mewn perthynas ag unigolion;
2. yn cael eu casglu at ddibenion penodol, eglur a chyfreithlon ac nad yw’n cael eu prosesu ymhellach mewn modd sy'n anghydnaws â'r dibenion hynny; ni ystyrir bod prosesu pellach at ddibenion archifo er budd y cyhoedd, dibenion ymchwil gwyddonol neu hanesyddol neu ddibenion ystadegol yn anghydnaws â'r dibenion cychwynnol;
3. yn ddigonol, yn berthnasol ac yn gyfyngedig i'r hyn sy'n angenrheidiol mewn perthynas â'r dibenion y maent yn cael eu prosesu ar eu cyfer;
4. yn gywir ac, lle bo angen, yn cael eu diweddaru; rhaid cymryd pob cam rhesymol i sicrhau bod data personol sy'n anghywir, gan roi sylw i'r dibenion y maent yn cael eu prosesu ar eu cyfer, yn cael eu dileu neu eu cywiro heb oedi;
5. yn cael eu cadw mewn ffurf sy'n caniatáu adnabod gwrthrychau data am ddim hirach na'r hyn sy'n angenrheidiol at y dibenion y mae'r data personol yn cael eu prosesu; gellir storio data personol am gyfnodau hirach i'r graddau y bydd y data personol yn cael eu prosesu yn unig at ddibenion archifo er budd y cyhoedd, dibenion ymchwil gwyddonol neu hanesyddol neu ddibenion ystadegol yn amodol ar weithredu'r mesurau technegol a sefydliadol priodol sy'n ofynnol gan GDPR y DU er mwyn diogelu hawliau a rhyddid unigolion; ac
6. yn cael eu prosesu mewn modd sy'n sicrhau diogelwch priodol y data personol, gan gynnwys amddiffyn rhag prosesu anawdurdodedig neu anghyfreithlon ac yn erbyn colli, dinistrio neu ddifrod damweiniol, gan ddefnyddio mesurau technegol neu drefniadol priodol.

## Prosesu teg, cyfreithlon a thryloyw

Nid yw GDPR y DU yn bwriadu atal prosesu data personol, ond i sicrhau ei fod yn cael ei wneud yn deg a heb effeithio'n andwyol ar hawliau gwrthrych y data.

Er mwyn prosesu data personol yn gyfreithlon, rhaid eu prosesu ar sail un o'r

seiliau cyfreithiol a nodir yn y ddeddfwriaeth diogelu data. Mae'r rhain yn

cynnwys, ymhlith pethau eraill:

* mae gwrthrych y data yn caniatáu’r prosesu;
* mae angen prosesu ar gyfer perfformiad contract gyda'r gwrthrych data;
* mae angen prosesu ar gyfer cydymffurfio â rhwymedigaeth gyfreithiol y mae'r rheolwr data yn ddarostyngedig iddi;
* budd cyfreithlon y rheolwr data neu'r parti y datgelir y data iddo;
* mae angen prosesu ar gyfer diogelu buddiant hanfodol gwrthrych y data neu berson naturiol arall; neu
* mae prosesu ar gyfer perfformiad tasg budd y cyhoedd neu dasg awdurdod swyddogol.

Pan fydd data categorïau neu euogfarnau troseddol arbennig yn cael eu prosesu, rhaid bodloni amodau ychwanegol. Wrth brosesu'r dosbarth hwn o ddata personol fel rheolwyr data yn ystod ein busnes, byddwn yn sicrhau bod y gofynion hynny yn cael eu bodloni.

Yn ystod ein gwaith, gallwn gasglu a phrosesu data personol i'n galluogi I wneud y canlynol:

* cyflawni ein dyletswyddau rheoliadol gan gynnwys, ond heb fod yn gyfyngedig i, ystyried ac ymchwilio i gwynion a materion polisi, camau gorfodi ffurfiol, darparu cyngor a gwybodaeth
* cynnal cyfrifon a chofnodion
* cefnogi a rheoli staff, Comisiynwyr ac aelodau pwyllgor
* anfon cyfathrebiadau hyrwyddo am y gwasanaethau a ddarperir
* ymgymryd ag ymchwil
* cynnal cofrestr gyhoeddus
* cyflawni swyddogaethau cymorth mewnol ac allanol
* cynnal gweinyddiaeth gorfforaethol, a
* defnyddio systemau CCTV ar gyfer diogelwch staff ac ymwelwyr ac atal troseddau.

Gallwn brosesu data a dderbynnir yn uniongyrchol o wrthrych data (er enghraifft, trwy lenwi ffurflenni neu drwy gyfathrebu â ni trwy'r post, dros y ffôn, e-bost neu fel arall) a data a dderbynnir o ffynonellau eraill (gan gynnwys, er enghraifft, mewn achosion llys, neu o bartneriaid busnes, isgontractwyr ac eraill).

Gallwn brosesu gwybodaeth am gategori arbennig, neu wybodaeth sy'n ymwneud ag euogfarnau troseddol neu droseddau, am nifer o resymau, gan gynnwys, ond heb fod yn gyfyngedig i:

* monitro cyfle cyfartal;
* diwallu anghenion unigolion â nodweddion gwarchodedig;
* achosion disgyblu neu gwyno;
* cyflawni rhwymedigaeth gyfreithiol; a/neu
* cyflawni ein rôl a swyddogaeth, gan gynnwys at ddibenion ymgyfreitha.

Dim ond at y dibenion y cafodd eu casglu y bydd unrhyw ddata personol, data categorïau arbennig neu ddata euogfarnau troseddol yn cael eu cadw. Rhaid i holl staff y Comisiwn fod yn ymwybodol o’u rhwymedigaethau mewn perthynas â natur gyfrinachol yr wybodaeth y maent yn ei thrin, a’u pharchu ac, yn benodol, unrhyw ddyletswydd cyfrinachedd a all fodoli.

Byddwn yn prosesu data personol yn unol â disgwyliadau rhesymol yr unigolyn, gan sicrhau tegwch.

Byddwn yn sicrhau bod unigolion yn cael gwybod am sut y bydd eu data personol yn cael eu prosesu a bydd yn sicrhau bod yr wybodaeth hon ar gael iddynt. Byddwn yn glir o'r cychwyn (adeg casglu) pam fod data personol yn cael ei gasglu a'r hyn yr ydym yn bwriadu ei wneud gyda’r data, a byddwn yn darparu hysbysiadau o'r fath i'r unigolion perthnasol.

## Wedi'u casglu at ddiben(ion) penodol a dilys

Byddwn yn nodi pwrpas neu bwrpasau penodol ar gyfer data yr ydym yn eu casglu, eu defnyddio, eu storio, eu datgelu a'u rhannu, a byddwn hefyd yn sicrhau na chaiff y data eu defnyddio at unrhyw ddiben(ion) arall(eraill) sy'n anghydnaws â'r pwrpas(au) gwreiddiol.

## Prosesu data digonol, perthnasol a chyfyngedig

Byddwn yn casglu'r data personol lleiaf sydd eu hangen ar gyfer y diben penodol a hysbysir i'r gwrthrych data yn unig. Byddwn yn rhoi gwybodaeth bersonol yn ddienw neu â ffugenw pryd bynnag y bo hynny'n bosibl er mwyn sicrhau bod data'n cael eu gwarchod ymhellach.

## Cywirdeb

Byddwn yn sicrhau bod y data personol sy’n cael eu cadw yn gywir ac yn gyfoes a byddwn yn gwirio cywirdeb unrhyw ddata personol yn rheolaidd. Bydd data personol anghywir neu hen ddata yn cael eu dileu neu eu diwygio a chymerir pob cam rhesymol i gadw cofnodion cywir.

## Cadw

Rydym yn cadw gwahanol fathau o wybodaeth am gyfnodau gwahanol, yn dibynnu ar y gofynion cyfreithiol a gweithredol, a byddwn yn cadw rhywfaint o wybodaeth bersonol yn hirach nag eraill yn unol â gofynion ariannol, cyfreithiol neu archifol.

Ni fyddwn yn cadw data personol yn hirach nag sy'n angenrheidiol at y diben neu'r dibenion y cafodd eu casglu ar eu cyfer. Pan nad oes angen data personol mwyach, caiff eu gwaredu'n ddiogel oni bai bod sail gyfreithiol neu sail arall ar gyfer cadw'r data.

## Diogelwch data personol

Byddwn yn sicrhau bod mesurau diogelwch priodol yn eu lle fel bod data personol yn cael eu cadw'n ddiogel a'u diogelu rhag prosesu anawdurdodedig neu anghyfreithlon ac yn erbyn colli, dinistrio neu ddifrod damweiniol. Bydd data personol yn cael eu trosglwyddo i drydydd partïon ond gyda sicrwydd diogelwch priodol a chyda rheolaethau diogelwch priodol yn eu lle.

Byddwn yn gweithredu a chynnal diogelwch data trwy ddiogelu cyfrinachedd, uniondeb ac argaeledd y data personol, a ddiffinnir fel a ganlyn:

* **Cyfrinachedd:** dim ond pobl sydd wedi'u hawdurdodi ac sydd angen gweld y data all eu gweld;
* **Uniondeb:** bydd data personol yn gywir ac yn ddibynadwy ar gyfer y pwrpas y mae eu hangen;
* **Argaeledd:** bydd defnyddwyr awdurdodedig yn gallu defnyddio'r data pan fydd eu hangen arnynt at ddibenion awdurdodedig.

Mae’r camau y byddwn yn eu cymryd i sicrhau diogelwch data personol yn cynnwys:

* rheoli mynediad at ddata personol ar sail 'angen gwybod'
* rhoi polisïau, gweithdrefnau a phrotocolau ar waith i sicrhau diogelwch data personol
* sicrhau hyfforddiant ac ymwybyddiaeth barhaus i staff
* sicrhau sicrwydd diogelwch trydydd partïon a rhoi cytundebau ar waith i ddiogelu data personol
* lle bo'n briodol, defnyddio ffugenw ac amgryptio data personol
* cynnal adolygu a phrofi systemau a gwasanaethau prosesu yn barhaus
* cynnal gwiriadau ansawdd data i sicrhau bod y data'n gywir
* adfer mynediad at ddata personol mewn modd amserol pe bai digwyddiad ffisegol neu dechnegol, a
* phrofi, asesu a gwerthuso effeithiolrwydd mesurau technegol a threfniadol ar gyfer sicrhau diogelwch y prosesu yn rheolaidd.

# Rhan 3: Atebolrwydd

Byddwn yn cynnal rhaglen reoli diogelu data cynhwysfawr ar draws y sefydliad a bydd yn cynnwys strwythur llywodraethu mewnol i feithrin diwylliant o ddiogelu data ar draws y sefydliad. Bydd hyn yn cynnwys:

* cofrestr asedau gwybodaeth (IAR) sy’n ymgorffori ein cofnod o weithgareddau prosesu (ROPA)
* diogelu data trwy ddylunio ac yn ddiofyn
* cynnal asesiadau effaith diogelu data (DPIA) lle bo angen
* polisïau a gweithdrefnau gan gynnwys proses rheoli digwyddiadau diogelwch
* contractau â thrydydd partïon, a
* penodi Swyddog Diogelu Data.

Byddwn hefyd yn sicrhau ein bod yn talu'r ffioedd diogelu data gofynnol i Swyddfa'r Comisiynydd Gwybodaeth (ICO) o dan Ddeddf Diogelu Data 2018.

## Cofrestr asedau gwybodaeth a chofnod o weithgareddau prosesu

Bydd cofrestr asedau gwybodaeth (IAR) yn cael ei chynnal sy'n cynnwys manylion am ba wybodaeth rydym yn ei dal a sut rydym yn cydymffurfio â'r egwyddorion diogelu data mewn perthynas â'r data hynny.

Mae’r IAR yn ymgorffori cofnod o weithgareddau prosesu (ROPA) sydd yn angenrheidiol o dan ddeddfwriaeth diogelu data, sydd yn cynnwys gwybodaeth sy'n ymwneud â'n holl weithgareddau prosesu data. Bydd ROPA ar gael i'r ICO ar gais.

## Diogelu data trwy ddylunio ac yn ddiofyn

Byddwn yn cymryd camau i sicrhau bod gweithgareddau prosesu data newydd neu rhai sydd wedi newid yn ystyried egwyddorion diogelu data fel rhan o'r broses dylunio gweithgaredd. Un o'r mesurau hyn yw trwy asesiadau effaith diogelu data.

Byddwn yn sicrhau mai sefyllfa ddiofyn gweithgareddau sy'n ymwneud â phrosesu data yw diogelu preifatrwydd a hawliau amddiffyn data unigolion, er enghraifft, drwy gyfyngu ar fynediad.

## Asesiadau effaith diogelu data

Byddwn yn cynnal asesiadau effaith diogelu data (DPIA) yn ôl yr angen.

Bydd DPIAau yn nodi manylion y gweithgaredd prosesu data ac yn cynnwys asesiad o'r risgiau sy’n wynebu unigolion. Lle bo risgiau'n codi, byddwn yn rhoi mesurau a mesurau diogelu ar waith i leihau'r risgiau hyn.

## Polisïau gweithdrefnau gan gynnwys rheoli digwyddiadau diogelwch

Byddwn yn rhoi polisïau a gweithdrefnau ar waith i sicrhau cydymffurfiaeth â deddfwriaeth diogelu data. Bydd hyn yn cynnwys proses rheoli digwyddiadau diogelwch.

Mewn achos o dorri data personol, byddwn yn ymateb yn brydlon, a byddwn yn hysbysu'r ICO o fewn 72 awr o ddod yn ymwybodol o'r toriad oni bai ei fod yn annhebygol o arwain at risg i unigolion. Pan na wneir hysbysiad o dorri o fewn 72 awr, byddwn yn darparu cyfiawnhad rhesymol dros yr oedi. Bydd gennym hefyd ystyriaeth briodol o ran a yw'n briodol neu'n ofynnol i hysbysu gwrthrychau data o'r toriad.

Pan fyddwn yn prosesu data categori arbennig neu ddata sy'n ymwneud ag euogfarnau troseddol neu droseddau, bydd gennym ddogfen bolisi briodol yn ei lle fel y nodir yn Neddf Diogelu Data 2018.

## Contractau â thrydydd partïon

Bydd achosion lle byddwn yn gweithio gyda thrydydd partïon mewn perthynas â phrosesu data personol.

Pan fyddwn yn defnyddio proseswyr data i brosesu data personol, byddwn yn sicrhau bod cytundeb neu gontract prosesu data ar waith i arwain trydydd partïon i brosesu'r data yn unol â’n cyfarwyddiadau dogfennol yn unig, oni bai bod y gyfraith yn nodi fel arall. Byddwn ond yn gweithio â phroseswyr data sy’n gallu dangos diogelwch sy'n briodol i'r risg sy'n gysylltiedig â'r math o ddata y byddant yn eu prosesu. Byddwn yn sicrhau bod ein proseswyr data yn darparu'r wybodaeth angenrheidiol i ddangos cydymffurfiaeth â'u rhwymedigaethau o dan y ddeddfwriaeth diogelu data.

Pan fyddwn yn cydweithio neu’n gweithio ar y cyd â sefydliadau eraill, byddwn yn sicrhau bod cytundeb priodol ar waith i sicrhau diogelu data a diogelwch, er enghraifft, drwy gytundeb rhannu data.

## Penodi Swyddog Diogelu Data (DPO)

Fel corff cyhoeddus anadrannol, mae'n ofynnol i ni benodi swyddog diogelu data (DPO) i gynghori ar ein rhwymedigaethau o dan ddeddfwriaeth diogelu data. Mae'r DPO yn gyfrifol am gynghori'r sefydliad; codi ymwybyddiaeth a hyfforddi staff; monitro cydymffurfiaeth â chyfreithiau diogelu data a pholisïau mewnol sy'n ymwneud â diogelu data, ac archwiliadau cysylltiedig; neilltuo cyfrifoldebau; cynghori ar yr angen am asesiadau effaith diogelu data (DPIAs), eu cwblhau ac ymagwedd tuag atynt; a gweithredu fel y pwynt cyswllt â Swyddfa'r Comisiynydd Gwybodaeth (ICO).

Wrth ddarparu cyngor, bydd y DPO yn ystyried y risg sy'n gysylltiedig â gweithgareddau prosesu data, gan ystyried eu natur, eu cwmpas, eu cyd-destun a'u pwrpas.

Bydd y DPO hefyd ar gael i wrthrychau data o ran sut rydym yn prosesu eu data.

Byddwn yn rhoi enw a manylion cyswllt y DPO i'r ICO.

# Rhan 4: Hawliau gwrthrychau’r data

Byddwn yn prosesu unrhyw ddata personol yn unol â hawliau gwrthrychau data. Mae gwrthrychau data yn cynnwys aelodau o'r cyhoedd, staff (o’r gorffennol a'r presennol), aelodau'r Bwrdd ac aelodau'r pwyllgor ac eraill sy'n ymwneud â ni, ond heb eu cyfyngu iddynt.

Mae GDPR y DU yn rhoi hawliau penodol i unigolion mewn perthynas â data personol rydym yn eu cadw amdanynt. Dyma’r hawliau hyn:

* 1. yr hawl i gael gwybod;
	2. hawl mynediad y gwrthrych;
	3. yr hawl i unioni;
	4. yr hawl i ddileu data;
	5. yr hawl i gyfyngu prosesu;
	6. yr hawl i hygludedd data;
	7. yr hawl i wrthwynebu; a
	8. hawliau mewn perthynas â gwneud penderfyniadau a phroffilio awtomataidd.

Gellir gwneud cais ar lafar neu’n ysgrifenedig, gan gynnwys drwy gyfryngau cymdeithasol, nid oes rhaid iddo ddyfynnu ‘diogelu data’ nac enw’r hawl y mae’r person yn ei ddefnyddio, a gellir gwneud y cais i unrhyw berson neu faes busnes. Bydd yr holl staff yn cael eu hatgoffa o'r hawliau yn ystod hyfforddiant blynyddol gorfodol i'w cynorthwyo i adnabod pryd y gwneir cais.

Byddwn yn ymateb i geisiadau hawliau unigol a gyflwynir gan wrthrychau data cyn pen mis o'u derbyn ond gellir ymestyn hyn hyd at ddau fis yn achos ceisiadau cymhleth a/neu niferus. Mewn achosion o'r fath bydd gwrthrych y data yn cael ei hysbysu o'r angen am yr estyniad.

## Yr hawl i gael gwybod

Mae gan wrthrychau data’r hawl i gael gwybod sut mae eu data'n cael eu prosesu a chyfeirir at hyn fel arfer fel hysbysiad preifatrwydd.

Byddwn yn cyhoeddi, neu'n sicrhau eu bod ar gael, hysbysiadau preifatrwydd tryloyw a hygyrch i wrthrychau'r data yn unol â'r hawl i gael gwybod.

Byddwn yn cyhoeddi, neu'n sicrhau eu bod ar gael, hysbysiadau preifatrwydd tryloyw a hygyrch i wrthrychau'r data yn unol â'r hawl i gael gwybod.

We will publish, or make available, transparent and accessible privacy notices to data objects in accordance with the right to be informed.

Byddwn yn cyhoeddi, neu'n gwneud ar gael, hysbysiadau preifatrwydd tryloyw a hawdd cael gafael arnynt i wrthrychau'r data yn unol â'r hawl i gael gwybod.

We will publish, or make available, transparent and easy-to-access privacy notices to data objects in line with the right to be informed.

Can't load full results

Try again

Retrying...

Retrying...

## Hawl mynediad y gwrthrych

Gall gwrthrych data wneud cais am fynediad y gwrthrych (SAR) ar unrhyw adeg i ddarganfod pa ddata personol rydym yn eu cadw amdanynt a chael copi o'r data hynny.

Ni fyddwn yn codi ffi am drin SAR arferol ond byddwn yn cadw'r hawl i godi ffioedd rhesymol am gopïau ychwanegol o wybodaeth sydd eisoes wedi ei rhoi i wrthrych data, ac am geisiadau sy'n amlwg yn ddi-sail neu'n ormodol, yn enwedig pan fo ceisiadau o'r fath yn ailadroddus.

Efallai y bydd achosion lle rydym yn cymhwyso eithriadau i ryddhau data penodol, er enghraifft, data sy'n ymwneud â thrydydd parti, neu efallai y byddwn yn gwrthod darparu gwybodaeth os yw cais yn amlwg yn ddi-sail neu'n ormodol.

## Yr hawl i unioni

Os yw gwrthrych data yn ein hysbysu bod y data personol a gedwir amdanynt gan y sefydliad yn anghywir neu'n anghyflawn, gan ofyn iddi gael eu cywiro, bydd y data personol dan sylw yn cael eu cywiro, a bydd y gwrthrych data yn cael gwybod am y cywiro hwnnw.

Os bydd unrhyw ddata personol sy’n cael eu heffeithio wedi'u datgelu i drydydd partïon, hysbysir y partïon hynny am unrhyw unioniad o'r data personol hynny.

Cydymffurfir â'r hawl hon i'r graddau y mae'n berthnasol yn ôl y gyfraith i amgylchiadau penodol yr achos.

## Yr hawl i ddileu data

Mewn rhai amgylchiadau gall gwrthrychau data ofyn i ni ddileu'r data personol rydym yn cadw amdanynt.

Pan wneir ceisiadau dilys o'r fath, cydymffurfir â cheisiadau i ddileu, a bydd y gwrthrych data yn cael ei hysbysu o'r dileu. Bydd data'n cael ei ddileu o systemau byw a systemau wrth gefn.

Os bydd unrhyw ddata personol sydd i'w dileu mewn ymateb i gais gwrthrych data wedi'u datgelu i drydydd partïon, hysbysir y partïon hynny o'r dileu oni bai ei fod yn amhosib neu y byddai angen ymdrech anghymesur i wneud hynny.

Efallai na fydd yr hawl i ddileu yn berthnasol mewn sefyllfaoedd lle rydym wedi ein rhwymo yn gyfreithiol i gadw'r data, lle bu i ni dderbyn y data o dan sail gyfreithiol heblaw am ganiatâd neu fuddiannau dilys, neu lle mae rheswm pwysicach arall i'w cadw. Mae'r hawl i ddileu yn arbennig o bwysig pan fo'n berthnasol i ddata a gesglir gan blant.

## Yr hawl i gyfyngu prosesu data

Mewn rhai amgylchiadau gall gwrthrychau ofyn i ni roi’r gorau i brosesu’r data personol rydym yn cadw amdanynt.

Os bydd gwrthrych data yn gwneud cais dilys, byddwn ond yn cadw’r data personol sy'n ymwneud â'r gwrthrych data hwnnw sy'n angenrheidiol er mwyn sicrhau na fydd eu data personol yn cael eu prosesu ymhellach.

Os bydd unrhyw ddata personol sydd wedi eu heffeithio wedi'u datgelu i drydydd partïon, hysbysir y partïon hynny o'r cyfyngiadau perthnasol wrth eu prosesu oni bai ei fod yn amhosib neu y byddai angen ymdrech anghymesur i wneud hynny.

Mae'r hawl hon yn berthnasol yn bennaf os yw'r gwrthrych data wedi dadlau cywirdeb neu ddilysrwydd y gweithgaredd prosesu, a thra bod y cywirdeb neu'r ystyriaeth dan sylw.

## Yr hawl i hygludedd data

Os yw gwrthrych data wedi darparu gwybodaeth yn uniongyrchol i ni, efallai y bydd hawl ganddynt i hygludedd data. Mae hyn yn galluogi unigolion i gael ac ailddefnyddio eu data personol ar gyfer eu dibenion eu hunain ar draws gwahanol wasanaethau. Bydd yr hawl hon yn berthnasol yn unig:

* i ddata personol y mae unigolyn wedi'u rhoi i reolwr
* lle mae'r prosesu yn seiliedig ar ganiatâd yr unigolyn neu am berfformiad contract, a
* pan fydd y prosesu yn cael ei wneud gan ddulliau awtomataidd.

## Yr hawl i wrthwynebu

Mae gan wrthrychau data’r hawl i wrthwynebu prosesu eu data personol. Mae’r hawl hon yn berthnasol pan fo data'n cael eu prosesu ar gyfer:

* dibenion marchnata uniongyrchol;
* tasg a wnaed er lles y cyhoedd;
* ymarfer unrhyw awdurdod swyddogol (statudol); neu
* buddiannau cyfreithlon y Comisiwn Cydraddoldeb a Hawliau Dynol.

Mae'r hawl i wrthwynebu hefyd yn berthnasol i brosesu ar gyfer ymchwil wyddonol neu hanesyddol, neu ddibenion ystadegol, fodd bynnag mae'n fwy cyfyngedig.

Pan fo gwrthrych data yn gwrthwynebu prosesu eu data personol ac mae'n bodloni amodau GDPR y DU byddwn yn rhoi'r gorau i brosesu o'r fath.

## Hawliau mewn perthynas â gwneud penderfyniadau a phroffilio awtomataidd

Os byddwn yn defnyddio data personol at ddibenion gwneud penderfyniadau neu broffilio awtomataidd, ac mae gan y penderfyniadau hynny effaith gyfreithiol (neu arwyddocaol tebyg) ar wrthrychau data, mae gan wrthrychau data’r hawl i herio penderfyniadau o'r fath dan GDPR y DU, gan ofyn am ymyrraeth ddynol, gan fynegi eu safbwynt eu hunain, a chael esboniad o'r penderfyniad gan y sefydliad. Byddwn yn parchu'r hawliau hyn i'r graddau y maent yn gymwys o dan yr amgylchiadau.

## Sut i wneud cais yn ymwneud â data personol

Gellir gwneud ceisiadau am ddata personol a gedwir gan y Comisiwn Cydraddoldeb a Hawliau Dynol trwy:

E-bost: dp@equalityhumanrights.com

neu

Lythyr at y cyfeiriad canlynol:

Data Protection Officer
Equality and Human Rights Commission
3rd floor Arndale House
The Arndale Centre
Manchester
M4 3AQ

Neu’n llafar trwy ffonio 0161 829 8327

Gellir gwneud ceisiadau hefyd trwy'r [gwasanaeth fideo iaith arwyddion](https://www.equalityhumanrights.com/en/contact-us/signvideo-bsl-online-interpreting-service).

Unwaith y byddwn yn derbyn cais, byddwn yn anfon llythyr cydnabyddiaeth i'r ymgeisydd. Unwaith y bydd manylion llawn cais wedi eu cadarnhau a'r ID angenrheidiol wedi ei ddarparu, byddwn yn darparu ymateb llawn o fewn mis, ond gellir ymestyn hyn gan hyd at ddau fis yn achos ceisiadau cymhleth a/neu niferus. Mewn achosion o'r fath bydd y gwrthrych data yn cael ei hysbysu o'r angen am yr estyniad.

Nid oes angen i ni gydymffurfio â chais lle rydym wedi derbyn cais o'r un fath neu debyg o'r un unigolyn, oni bai bod cyfnod rhesymol wedi mynd heibio rhwng cydymffurfio â'r cais gwreiddiol a'r cais presennol.

## Hunaniaeth

Rhaid i ni gymryd camau i gadarnhau hunaniaeth yr unigolyn cyn ymateb i gais. Bydd y gwiriadau a wneir yn rhesymol ac yn gymesur.

## Adolygiadau

Os nad yw'r ceisydd yn hapus gyda'r ymateb a dderbyniant yn dilyn unrhyw un o'r uchod, dylent gwyno yn gyntaf i ni yn ysgrifenedig gan ddefnyddio’r manylion cyswllt uchod.

Os na all ceisydd gysylltu â ni yn ysgrifenedig ac mae angen addasiad rhesymol oherwydd eu bod yn anabl, gallant gysylltu â ni ar 0161 829 8327 neu fel arall, trwy'r [gwasanaeth fideo iaith arwyddion](https://www.equalityhumanrights.com/en/contact-us/signvideo-bsl-online-interpreting-service).

Bydd cwynion yn cael eu cydnabod o fewn pum niwrnod gwaith o'u derbyn a bydd ymateb yn cael ei ddarparu cyn pen 20 diwrnod gwaith o’u derbyn. Gall ceiswyr sy'n parhau i fod yn anfodlon gwyno i’r Comisiynydd Gwybodaeth yn:

Information Commissioner's Office
Wycliffe House
Water Lane
Wilmslow
Cheshire
SK9 5AF

Fel arfer ni fydd y Comisiynydd Gwybodaeth yn delio â chwyn oni bai fod ein proses adolygu fewnol wedi dod i ben.

# Rhan 5: Trosglwyddo data personol tu allan i’r DU

O bryd i’w gilydd, gallwn drosglwyddo (mae 'trosglwyddo' yn cynnwys darparu data personol o bell) data personol i wledydd y tu allan i'r DU yn unig os:

* yw’r trosglwyddiad i wlad, tiriogaeth, neu un neu fwy o sectorau penodol yn y wlad honno (neu sefydliad rhyngwladol), y mae'r DU wedi penderfynu sy’n sicrhau lefel ddigonol o ddiogelwch ar gyfer data personol (mae hyn yn cynnwys aelodau’r Ardal Economaidd Ewropeaidd (EEA)), neu mae mesur diogelu priodol cymwys ar waith, neu

Ni fyddwn yn trosglwyddo data y tu allan i'r DU heb benderfyniad digonolrwydd

neu fesur diogelu priodol cymwys oni bai am y canlynol:

* gwneir y trosglwyddiad gyda chaniatâd gwybodus y gwrthrych(au) data perthnasol;
* mae'r trosglwyddiad yn angenrheidiol ar gyfer perfformio neu ddiweddu contract gyda’r gwrthrych data, neu ar gyfer camau cyn-gontractiadol a gymerir ar gais y gwrthrych data;
* mae'r trosglwyddiad yn angenrheidiol am resymau budd cyhoeddus pwysig;
* mae angen trosglwyddo ar gyfer sefydlu, cyflawni neu amddiffyn hawliadau cyfreithiol;
* mae angen trosglwyddo i ddiogelu buddiannau hanfodol y gwrthrych data neu unigolion eraill lle nad yw'r gwrthrych data yn gorfforol neu'n gyfreithiol yn gallu rhoi eu caniatâd;
* Mae'r trosglwyddiad yn cael ei wneud o gofrestr sydd, o dan gyfraith y DU, wedi’i bwriadu i ddarparu gwybodaeth i'r cyhoedd ac sydd ar gael i'r cyhoedd, yn gyffredinol neu fel arall, i'r rhai sy'n gallu dangos diddordeb cyfreithlon i weld y gofrestr;
* mae'r trosglwyddiad yn drosglwyddiad cyfyngedig untro a gellir dangos yn glir ei fod er budd cyfreithlon cymhellol y Comisiwn Cydraddoldeb a Hawliau Dynol.

# Rhan 6: Datgelu a rhannu gwybodaeth bersonol

Mae angen i ni weithiau rannu gwybodaeth â sefydliadau eraill, er enghraifft, os yw'n ddyletswydd arnom i ddatgelu neu rannu data personol gwrthrych data er mwyn cydymffurfio ag unrhyw ofynion cyfreithiol neu reoleiddiol i amddiffyn hawliau, eiddo neu ddiogelwch staff, Comisiynwyr, aelodau pwyllgor, rhanddeiliaid, cyflenwyr neu eraill (gan gynnwys y rhai rydym yn gweithio â nhw, yn cynghori neu'n cefnogi).

Lle bo angen neu’n ofynnol, efallai y byddwn hefyd yn rhannu gwybodaeth â:

* theulu, cydweithwyr a chynrychiolwyr y person y mae ei ddata personol yn cael eu prosesu
* cynghorwyr proffesiynol ac ymgynghorwyr
* darparwyr/cyflenwyr gwasanaethau
* heddluoedd
* cyrff arholi
* llywodraeth ganolog
* sefydliadau ariannol
* unigolion sy'n gwneud ymholiad neu’n gwneud cwyn
* sefydliadau sy'n destun cwyn neu asesiad
* awdurdodau erlyn
* llysoedd, ac
* ombwdsmon neu awdurdodau rheoleiddio.

## Cyfyngiadau datgelu gwybodaeth benodol

Mae peth deddfwriaeth yn cyfyngu ar ddatgelu gwybodaeth, er enghraifft, Deddf Cydnabod Rhywedd 2004 a Deddf Cydraddoldeb 2010.

**Deddf Cydnabod Rhywedd 2004**

Mae'r Ddeddf Cydnabod Rhywedd yn ei wneud yn drosedd i berson sydd wedi cael gafael ar wybodaeth warchodedig mewn swyddogaeth swyddogol i ddatgelu'r wybodaeth honno i unrhyw berson arall. Mae'r ddeddfwriaeth yn caniatáu datgelu mewn rhai amgylchiadau.

**Deddf Cydraddoldeb 2006**

Mae'r Ddeddf Cydraddoldeb yn cyfyngu ar wybodaeth y gellir ei rhannu'n allanol pan rydym wedi'i chael trwy ymgymryd â'n swyddogaethau, yn enwedig pan fo gwybodaeth wedi cael ei chasglu yn ystod ymchwiliad o dan adran 16, ymchwiliad o dan adran 20, asesiad o dan adran 31, cytundeb o dan adran 23 neu hysbysiad o dan adran 32. Mae'r ddeddfwriaeth yn caniatáu datgelu mewn rhai amgylchiadau.

# Rhestr termau

Defnyddir y diffiniadau canlynol yn y polisi hwn a byddant yn golygu'r canlynol:

**Asesiadau effaith diogelu data:** offeryn a ddefnyddir i nodi a lleihau risgiau preifatrwydd endidau trwy ddadansoddi'r data personol a brosesir a'r polisïau sydd ar waith i ddiogelu'r data.

**Caniatâd:** dangos dymuniadau gwirfoddol, penodol, gwybodus a diamwys trwy ddatganiad neu gamau cadarnhaol clir sy'n arwydd o gytundeb.

**Data di-enw:** data personol heb enw cysylltiedig fel nad oes modd adnabod unigolyn o'r data.

**Data personol:** unrhyw wybodaeth sy'n gysylltiedig â pherson naturiol (a elwir fel arfer yn wrthrychau data) y gellir eu defnyddio i adnabod y person yn uniongyrchol neu'n anuniongyrchol.

**Data:** gwybodaeth sy'n cael ei storio'n electronig, ar gyfrifiadur neu mewn rhai systemau ffeilio ar bapur.

**Deddfwriaeth diogelu data:** (i) Deddf Diogelu Data 2018 (**DPA 18**) (ii) Rheoliad Cyffredinol y DU ar Ddiogelu Data (**GDPR y DU**) (a grëwyd gan Reoliadau Diogelu Data, Preifatrwydd a Chyfathrebu Electronig (Diwygiadau ayyb) (Ymadael â’r UE) 2019 (Deddfwriaeth diogelu data: (i) Deddf Diogelu Data 2018 (DPA 18) (ii) Rheoliad Diogelu Data Cyffredinol y DU (UK GDPR) (a grëwyd gan Reoliadau Diogelu Data, Preifatrwydd a Chyfathrebu Electronig (Diwygiadau etc) (Ymadael â’r UE) 2019 (

Data protection legislation: (i) Data Protection Act 2018 (KPI 18) (ii) UK General Data Protection Regulation (UK GDPR) (created by the Data Protection, Privacy and Electronic Communications (Amendments etc) (Departure from the EU) Regulations ) 2019 (

Deddfwriaeth diogelu data: (i) Deddf Diogelu Data 2018 (DPA 18) (ii) Rheoliad Diogelu Data Cyffredinol y DU (GDPR y DU) (a grëwyd gan Reoliadau Diogelu Data, Preifatrwydd a Chyfathrebu Electronig (Diwygiadau ac ati) (Ymadael â’r UE) 2019 (

Data protection legislation: (i) Data Protection Act 2018 (KPI 18) (ii) UK General Data Protection Regulation (UK GDPR) (created by the Data Protection, Privacy and Electronic Communications (Amendments etc) (Exit) Regulations r EU) 2019 (

Can't load full results

Try again

Retrying...

Retrying...

fel y'i diwygiwyd)) a (iii) yr holl Gyfraith berthnasol sy'n ymwneud â phrosesu data personol a phreifatrwydd;fel y'i diwygiwyd)) a (iii) yr holl Gyfraith berthnasol sy'n ymwneud â phrosesu data personol a phreifatrwydd;

(as amended)) and (iii) all applicable Law relating to the processing of personal data and privacy;

fel y'i diwygiwyd)) a (iii) yr holl Ddeddfau perthnasol sy'n ymwneud â phrosesu data personol a phreifatrwydd;

(as amended)) and (iii) all relevant Acts relating to the processing of personal data and privacy;

Can't load full results

Try again

Retrying...

Retrying...

**Defnyddio ffugenw:** prosesu data personol fel na ellir eu priodoli mwyach i wrthrych data unigol heb ddefnyddio data ychwanegol, cyn belled â bod y data ychwanegol yn aros ar wahân i sicrhau na chaiff eu priodoli.

**Diogelu data trwy ddylunio:** egwyddor sy'n galw am ddiogelu data gael ei ystyried ar ddechrau a thrwy gydol unrhyw brosiect newydd gan gynnwys systemau, gwasanaethau, cynhyrchion neu brosesau.

**Diogelu data yn ddiofyn:**egwyddor sy'n galw ar y person diofyn i gyfyngu neu gyfyngu prosesu, er enghraifft, gosod hawliau mynediad i'r lleiafswm angenrheidiol.

**Gwrthrych data:** unigolyn byw y mae eu data personol yn cael eu prosesu gan reolwr neu brosesydd.

**Prosesu:** unrhyw weithred neu set o weithrediadau a berfformir ar ddata personol, p'un ai mewn ffordd awtomatig ai peidio, gan gynnwys, er enghraifft, casglu, defnyddio, cofnodi, storio, datgelu a dileu.

**Prosesydd data:** yr endid cyfreithiol (neu sefydliad) sy'n prosesu data ar ran y rheolwr data.

**Rheolwr data:** yr endid cyfreithiol (sefydliad) sy'n pennu dibenion, amodau a dulliau prosesu data personol.

**Swyddog diogelu data:** arbenigwr ar ddiogelu data sy'n gweithio'n annibynnol i gynghori sefydliad ar eu cydymffurfiad â chyfreithiau diogelu data.

**Torri data personol:** toriad diogelwch damweiniol neu anghyfreithlon sy'n arwain at ddinistrio, colli, newid neu ddatgelu data personol neu fynediad i'r data heb awdurdod.

Newidiadau i’r polisi

Rydym yn cadw'r hawl i newid y polisi hwn unrhyw bryd. Rydym yn cadw'r hawl i newid y polisi hwn unrhyw bryd.

We reserve the right to change this policy at any time.

Rydym yn cadw’r hawl i newid y polisi hwn ar unrhyw adeg.

We reserve the right to change this policy at any time.

Can't load full results

Try again

Retrying...

Retrying...

Lle bo'n briodol, byddwn yn hysbysu’r gwrthrych data.

# Cysylltiadau

Mae'r cyhoeddiad hwn ac adnoddau cydraddoldeb a hawliau dynol cysylltiedig ar gael [o'n gwefan](http://www.equalityhumanrights.com).

Gellir cyfeirio cwestiynau a sylwadau ynglŷn â'r cyhoeddiad hwn at: correspondence@equalityhumanrights.com. Rydym yn croesawu’ch adborth.

I gael gwybodaeth am gael un o'n cyhoeddiadau mewn fformat arall, cysylltwch â: correspondence@equalityhumanrights.com.

Dewch o hyd i'n newyddion, digwyddiadau a chyhoeddiadau diweddaraf trwy [gofrestru i dderbyn ein e-gylchlythyr](https://www.equalityhumanrights.com/en/newsletter-sign) .

## Gwasanaeth Cynghori a Chymorth Cydraddoldeb (EASS)

Am gyngor, gwybodaeth neu arweiniad ar faterion cydraddoldeb, gwahaniaethu neu hawliau dynol, cysylltwch â'r [Gwasanaeth Cynghori a Chymorth Cydraddoldeb](http://www.equalityadvisoryservice.com), gwasanaeth rhad ac am ddim ac annibynnol.

Ffôn 0808 800 0082

Ffôn testun 0808 800 0084

Oriau agor 09:00 i 19:00 (Dydd Llun i Ddydd Gwener)

 10:00 i 14:00 (Dydd Sadwrn)

Post FREEPOST EASS HELPLINE FPN6521

© 2018 Comisiwn Cydraddoldeb a Hawliau Dynol

Cyhoeddwyd Hydref 2018